Diari Oficial de la Generalitat Valenciana


Sumari del DOGV 8241, del 23-02-2018 (2018/1353)

RESOLUCIÓ de 29 de gener de 2018, de la Presidència de la Generalitat, per la qual s'aprova la modificació de la classificació en classe segona, categoria d'entrada, del lloc de Vicesecretaria de l'Ajuntament d'Almassora.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8241

Data del DOGV
:   23-02-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/1353


Data del document
:   29-01-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de gener de 2018, de la Presidència de la Generalitat, per la qual s'aprova la modificació de la classificació en classe segona, categoria d'entrada, del lloc de Vicesecretaria de l'Ajuntament d'Almassora. [2018/1353]  
El lloc de treball de Vicesecretaria de l'Ajuntament d'Almassora es troba actualment vacant, és a dir, no té titular, i està classificat en classe primera, i està reservada la seua provisió a personal funcionari d'Administració local amb habilitació de caràcter nacional pertanyent a la subescala de secretaria, categoria superior.  
El Ple de l'Ajuntament, en la sessió celebrada el dia 17 de novembre de 2017, va acordar l'aprovació de la modificació de la relació de llocs de treball i de la plantilla per a l'exercici 2017. En l'esmentat acord plenari se sol·licita a l'òrgan corresponent de la Generalitat la reclassificació del lloc de vicesecretaria a la categoria d'entrada.  
En l'expedient consta que s'ha procedit a la publicació de l'acord mitjançant anunci en el Butlletí Oficial de la Província de Castelló, número 141, de 25 de novembre de 2017.  
L'article 6.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana disposa que de conformitat amb l'article 169 de la Llei 8/2010, de 23 de juny, de règim local de la Comunitat Valenciana, i mitjançant la modificació de la seua corresponent plantilla i/o relació de llocs de treball, les entitats locals podran crear discrecionalment i suprimir, pels procediments i amb respecte als drets legalment establits, els llocs de col·laboració reservats a personal funcionari amb habilitació de caràcter estatal de la subescala i categoria que procedisca per a l'exercici de funcions de col·laboració amb els llocs de secretaria, intervenció o tresoreria.  
  
Vists els antecedents indicats, i en virtut del que disposen els articles 164.1, 166.2, 169 i 170 de la Llei 8/2010, de 23 de juny, de la Generalitat, de règim local de la Comunitat Valenciana, i també en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la que deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
  
Modificar la classificació del lloc de Vicesecretaria de l'Ajuntament d'Almassora, en classe segona, que queda reservat a personal funcionari d'Administració local amb habilitació de caràcter nacional de la subescala de secretaria, categoria d'entrada.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública, no es pot interposar recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 29 de gener de 2018.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.